Държавен вестник, бр. 4, 2016 г., стр. 45

БРОЙ  4	
Д Ъ Р Ж А В Е Н  В Е С Т Н И К 	
СТР.  45  
ако трансферът би нарушил съответните є 
международни задължения по споразумения, 
по които тя е страна, и по-конкретно на тези, 
свързани с трансфер или незаконен трафик 
на конвенционални оръжия.
3. Държава, страна по Договора, следва да 
не разрешава трансфер на конвенционални 
оръжия, попадащи в обхвата на член 2 (1), 
и изделия, попадащи в обхвата на член 3 и 
член 4, ако към момента на разрешаването 
є е известно, че оръжията или изделията 
могат да бъдат използвани за извършване на 
геноцид, престъпления срещу човечеството, 
тежки нарушения на Женевската конвенция 
от 1949 г., нападения, насочени срещу граж-
дански обекти или цивилни лица, защитени 
в това им качество, както и за други военни 
престъпления, определени като такива в меж-
дународни споразумения, по които тя е страна.
Член 7
Износ и оценка на износа
1. Ако износът не е забранен съгласно член 6, 
всяка Държава, страна по Договора, преди да 
разреши износ на конвенционално оръжие в 
обхвата на член 2 (1) или на изделия в обхвата 
на член 3 и член 4, под нейна юрисдикция 
и в съответствие с националната є система 
за контрол следва по обективен и недискри-
минационен начин, като отчита съответните 
фактори, включително информация, предос-
тавена от страната вносител в съответствие с 
член 8 (1), да оцени възможността, при която 
конвенционалните оръжия или изделията:
(a) биха допринесли за или биха подкопали 
мира и сигурността;
(b) биха могли да се използват за:
(i) извършване или да помогнат за из-
вършването на сериозно нарушение на 
международното хуманитарно право;
(ii) извършване или да помогнат за из-
вършването на сериозно нарушение на 
международното право в областта на 
правата на човека;
(iii) извършване или да помогнат за из-
вършването на действие, представля-
ващо престъпление по международни 
конвенции или протоколи по терориз­
ма, по които Държавата износител е 
страна; или
(iv) извършване или да помогнат за из-
вършването на действие, представля-
ващо престъпление по международни 
конвенции или протоколи в областта 
на транснационалната организирана 
престъпност, по които Държавата из-
носител е страна.
2. Държавата износител, страна по До-
говора, следва да провери дали са налице 
мерки, които биха могли да се предприемат 
с цел намаляване на риска съгласно точки 
(a) или (b) от параграф 1, такива като мер-
ки за изграждане на доверие или съвместно 
разработени и договорени програми между 
Държавата износител и Държавата вносител.
3. Ако след извършването на тази оценка 
и при отчитане на възможните мерки за 
намаляване на риска Държавата износител 
прецени, че има значителен риск от негативни 
последствия съгласно параграф 1, Държавата 
износител по силата на този Договор следва 
да не разрешава износа.
4. Държавата износител, страна по този 
Договор, при оценката си следва да отчете 
риска конвенционалните оръжия в обхвата на 
член 2 (1) или изделията в обхвата на член 3 
и член 4 да бъдат използвани за извършване 
или да помогнат за извършване на сериозен 
акт на насилие, основан на пола, или сериозен 
акт на насилие срещу жени и деца.
5. Всяка Държава износител, страна по 
Договора, следва да предприеме мерки всички 
разрешения за износ на конвенционални оръ-
жия в обхвата на член 2 (1) или на изделия 
в обхвата на член 3 и член 4 да са детайлно 
разписани и издадени преди осъществяването 
на износа. 
6. Всяка Държава износител, страна по този 
Договор, следва да предостави при поискване 
подходяща информация за конкретното раз-
решение към Държавата вносител, страна по 
Договора, както и към Държавите, страни по 
Договора, явяващи се транзитни държави или 
държави на претоварване, в съответствие с 
националните є законодателство, практики 
или политики.
7. Ако след издаване на разрешението Дър-
жава износител, страна по Договора, узнае 
нова информация, свързана с износа, същата 
се насърчава да преразгледа разрешението след 
консултации при необходимост с Държавата 
вносител.
Член 8
Внос
1. Всяка държава вносител, страна по 
Договора, следва да осигури предоставяне 
на подходяща и приложима информация на 
Държавата износител при поискване в съот-
ветствие с националното си законодателство, 
за да съдейства на Държавата износител, 
страна по Договора, да извърши национал-
на оценка на износа съгласно член 7. Тези 
мерки могат да включват предоставяне на 
документи относно крайната употреба или 
крайния потребител.
2. Всяка Държава вносител, страна по 
Договора, следва да предприеме мерки, поз-
воляващи є да регулира, когато е необходимо, 
вноса под нейна юрисдикция на конвенцио-
нални оръжия в обхвата на член 2 (1). Тези 
мерки може да включват изграждането на 
системи за внос.